OpenLLM-France/wikimedia huggingface dataset:
# Monkaen Kaenkoon

Monkaen Kaenkoon (thailandieraz: มนต์แคน แก่นคูณ), (Yasothon, Thailandia, 1973ko uztailak 20a - ) thailandiar abeslari eta aktorea da.

## Diskografia
### Bilduma

* 2005 - Yang Koay Thee Soai Derm
* 2006 - Yam Tor Khor Toe Haa
* 2008 - Sang Fan Duai Kan Bor
* 2009 - Roang Ngan Pit Kid Hot Nong
* 2010 - Fan Eek Krang Tong Pueng Ther
* 2012 - Trong Nan Kue Na Thee Trong Nee Kue Hua Jai
* 2016 - Hai Khao Rak Ther Muean Ther Rak Khaw
* 2018 - Ai Hak Khaw Toan Jao Bor Hak
* 2019 - San Ya Nam Ta Mae

## Erreferentziak

* ↑ Towers of energetic strength
* ↑ จริงใจไม่เสแสร้ง! เปิดเคล็ดลับ "มนต์แคน แก่นคูน" 10 ปี แรงดีไม่มีตก
* ↑ Young Kauy Tee Soy Derm
* ↑ "มนต์แคน"รับบท"จ่าแคน" มิวสิกซีรีส์ ให้เขารักเธอ เหมือนเธอรักเขา
* Datuak: Q16141371
# Monjas (udalerria)

Monjas Mexikoko udalerri bat da. Oaxaca estatuan kokatua dago. 2010ean 2.568 biztanle zituen 15,93 km²ko azaleran. Herriburua [[Monjas (Monjas)|Monjas]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3892970
# Monje

Monjea, monakoa edo lekaidea aszetismo erlijiosoan bizi den gizonezkoa da, gehienetan komunitate erlijioso baten baitan bizi dena beste monje batzuekin. Emakumea bada, moja edo lekaime deritzo. Hainbat erlijiotan izaten dira, hala nola es katolizismoan, eliza ortodoxoan, anglikanismoan, luteranismoan, jainismoan, budismoan, taoismoan eta hinduismoan.

## Ikus, gainera

* Fraide
* Monakotza

## Kanpo estekak

* Datuak: Q733786
* Multimedia: Monks / Q733786
# Monjea eta asto menderakaitza

Monjea eta asto menderakaitza (gaztelaniaz, El monje y el burro rebelde), baita ere Komenturako itzulera 1868an Eduardo Zamakois euskal margolariak eginiko margolan ezaguna da. Lanaren ezaugarri nagusia umorea da. Erromara egin zuen bidaiaren bitartean margotu zuen. Gaur egun Malagako Carmen Thyssen Museoan ikus daiteke. Obra

## Deskribapena

Beste lan batzuetan egin zuen moduan (esaterako Orduz kanpoko bisita izenburukoan) hemen ere Zamakoisek umorea adierazten du. Frantziskotar fraide batzuk herritik komentura itzultzen ari dira; herria margolanaren eskuinean ikus daiteke. Konposizioa fraide bat eta berak gidatzen duen astoa artean sortutako liskarran zentratzen da batez ere. Astoak bere gainean daraman zama guztia botatzen duen bitartean, fraideak bi sokatik tira eta tira egiten dio. Beste fraideek, eszenaren aurrean, barre egiten dute, schadenfreude adibide garbi batean. Ezkerrean korrika ikusten den txakur beltz batek eszena animatzen du, bestetik. Txakur hori artistaren beste margolanetan agertu zen, esaterako Elur pilota lanean.
Orokorrean, aipatutako eszenatik aparte, margolana zehaztasun handiez egina dago; hor dugu, adibidez, petril baten gainean ikus daitekeen izadi hila. Gauza bera komentu zaharraren barruko aldean ikus daitekeen muralean baieztatu dezakegu. Koloreen ikuspuntutik, arreak eta grisak nagusiak dira baina astoaren gainean manta gorri batek gure atentzioa erakartzen du, obrari bizitasun handia emanez.
Lan hau antiklerikaltzat definitu daiteke. Horrelako obrak modan egon ziren XIX. mendeko Frantzian.

## Erreferentziak

* ↑ http://www.epdlp.com/cuadro.php?id=4149

## Kanpo estekak

* (Gaztelaniaz): Carmen Thyssen Museoaren margolanaren fitxa.
* Datuak: Q31188158
# Monkey Island

Monkey Island (euskaraz: «Tximino Uhartea»; halere, ingelesezko izenburua hizkuntza guztietako bertsioetan mantendu zen) 1990ean LucasFilms Games enpresak merkataratu zuen lau abentura grafikoz osatutako saila edo saga bat izan zen. Denbora igaro hala, genero honetako zaletuen kultuzko saila bihurtu zen.
Bideo-joko saila honen sortzailea Ron Gilbert izan zen.

## Argumentoa

Saga honek pirata bilakatu nahi duen Guybrush Threepwood gaztearen gora beherak azaltzen dizkigu. Bere abenturetan zehar LeChuck pirata zitalaren aurka borrokatu eta Mêlée uharteko Elaine Marley agintariarekin maiteminduko da.

## Saila

Saila hau honako lau abentura grafikok osatzen dute:
* The Secret of Monkey Island (1990)
* Monkey Island 2: LeChuck's Revenge (1991)
* The Curse of Monkey Island (1997)
* Escape from Monkey Island (2000)
* Tales of Monkey Island (2009)

## Kanpo estekak

* Monkey Island sagako soinu banda MP3 formatuan entzungai (Ingelesez)
* Datuak: Q533239
* Multimedia: Monkey Island (series) / Q533239
# Monkey Island 2: LeChuck's Revenge

Monkey Island 2: LeChuck's Revenge (euskaraz Monkey Island 2: LeChucken Mendekua) 1991. urtean LucasFilm Games estatubatuar bideo-joko enpresak merkaturatu zuen abentura grafiko bat izan zen. Ron Gilbert programatzaile eta diseinatzaileak sortu zuen. Monkey Island bideo-joko saileko bigarren atala izan zen, The Secret of Monkey Island (1990) bideo-jokoaren jarraipena da, era berean honako jarraipena izan zituen: The Curse of Monkey Island, Escape from Monkey Island eta Tales of Monkey Island. SCUMM motorra erabili zuen konpainiaren seigarren abentura grafikoa izan zen.

## Argumentua

Abentura hau Guybrush zulo batean esku batetik soka batetik zintzilik eta beste eskuan kaxa bat eusten duela hasten da, orduan Elaine agertu eta pirata gaztea egoera honetara nola iritsi zen kontatzen hasiko zaio, alegia, Big Whoop izeneko altxor berri baten bila ari zela.
Honakoan, kontakizuna Scabb uhartean jazotzen da (Karibe itsasoaren bihotzean dagoen pirata anarkia bat), bertan Guybrush gazteak Largo LaGrande zitalari aurre egin beharko dio, LeChucken bigarrena agintean, honek LeChuck pirata zena zonbie gisa berpiztu nahi baitu.

## Pertsonaiak

* Guybrush Threepwood: Pirata eta altxor-bilatzaile gaztea.
* Elaine Marley: Booty uharteko agintaria eta Guybrushen gogoko neska.
* LeChuck: Kontakizuneko pertsonaia gaizto nagusia, Guybrushen etsai porrokatua.
* Largo LaGrande: LeChucken adiskide zaharra, Guybrushek aurre egin beharko dio.
* "Voodoo Lady": Guybrushi abentura honetan lagunduko dion sorgina.
* Wally B. Feed: Kartografo xelebrea.
* Kate Capsize kapitaina: Kristalezko zorua duen ontzi turistiko baten jabea, Guybrushi mapa zati baten bitartez altxorra bilatzen lagunduko dio.

## Kanpo estekak

* Monkey Island 2: LeChuck's Revenge abentura grafiko osoa ikusgai, Youtube.com (Ingelesez)
* Monkey Island 2: LeChuck's Revenge, Abandonawaredos.com (Ingelesez)
* Datuak: Q841755
# Mirandiba

Mirandiba Brasilgo udalerri bat da, Pernambuco estatuan kokatua. 14.166 biztanle ditu 821,676 km²ko eremuan.

## Ikus, gainera

* Pernambuco

## Kanpo estekak

* Datuak: Q2011780
* Multimedia: Mirandiba / Q2011780
# Mirando City (Texas)

Mirando City Ameriketako Estatu Batuetako erroldak esleitutako leku bat da. Webb konderrian dago, Texas estatuan. 222 biztanle ditu, 0,823817 kilometro koadroko azaleran banatuta.

## Ikus, gainera

* Webb konderria

## Kanpo estekak

* Datuak: Q969173
* Multimedia: Mirando City, Texas / Q969173
# Mirandilla

Mirandilla Badajozko udalerria da, Tierra de Mérida - Vegas Bajas eskualdean dagoena.
2009ko urtarrilaren 1eko erroldaren arabera 1.377 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q527689
* Multimedia: Mirandilla / Q527689
# Mirandeko barrutia

Mirandeko barrutia Gers departamenduaren barruan dagoen Frantziako barruti bat da. 36.683 biztanle ditu 1.686 kilometro koadrotan. Guztira 150 udalerri ditu. Bere hiriburua Mirande da.

## Kanpo estekak

* Datuak: Q701711
# Mumbai Suburban barrutia

Mumbai Suburban barrutia Indiako barruti bat da, Konkan dibisioan, Maharashtra estatuan. 9.356.962 biztanle ditu 446 kilometro koadrotan.

## Mugakideak

Honako barrutiekin egiten du muga:
Mumbai City district $^{(en)}$

## Ikus, gainera

* Maharashtra

## Kanpo estekak

* Datuak: Q2085374
* Multimedia: Mumbai Suburban district / Q2085374
# Mumbaiko metroa

Mumbaiko metroa Indiako Mumbai hirian eraikitzen ari den metro sarea da. Guztira hamar linea eraikiko dira eta guztira 146 kilometroko luzera izango dute. Metroak, metro arina eta metro astuna batzen ditu hiriaren kanpoaldeko guneak erdigunearekin batzeko.
Metroaren kudeaketaz bi enpresa arduratuko dira, Mumbai Metro One Private Limited (MMOPL) eta MMRDA. Metroaren lehen linea 2013ko urrian zabaltzea espero da.

## Ikus, gainera

* Mumbai

## Kanpo estekak

* Mumbaiko metroaren proiektuari buruzko webgunea.
* Datuak: Q646414
* Multimedia: Mumbai Metro / Q646414
# Mulukhiyah

Mulukhiyah (egipziar arabieraz: wikt:ملوخيه, erromaniko: mulūkhiyyah), molokhia, molohiya edo ewedu izenez ere ezaguna, Corchorus olitoriusen hostoekin egindako platera da. Landare gisa erabiltzen da eta batez ere Egipton, Ekialde Hurbilan (Siria, Libano, Palestina eta Jordania), Sudanen, Zipren, Libian, Tunisian eta Aljerian jaten da. “Saluyot” deitzen zaio Filipinetan. Mulukhiyah nahiko mikatza da, eta irakiten denean, ateratzen den likidoa salda lodi eta oso muzilagoa da; askotan "likatsu" gisa deskribatzen da, okra egosi gisa. Mulukhiyah, eskuarki, egosita jaten da, ez gordinik, eta xehatuta eta salteatuta jaten da oliotan, baratxurian eta martorri-mamian, Sirian bezala, edo zopa moduko bat bihurtzen da, edo Egipton bezala estofatzen da; normalean, bertako hizkuntzan, landarearen izen berarekin. Tradizioz, mulukhiyah oilaskoarekin edo zaporerako oilasko-saldarekin egiten da, eta arroz zuriarekin zerbitzatzen da, limoiarekin edo limarekin batera.

## Jatorria eta historia

Aztertzaile gehienek uste dute mulukhiyaharen jatorria Antzinako Egipton dagoela, Corchorus capsularis deritzonean, eta hori ere otorduetarako eta zuntzerako erabiltzen da.
Mulukhiyah plater ezaguna zen Erdi Aroko mundu arabiarrean. Prestatzeko errezeta XIV. mendeko liburu arabiarrean aipatzen da: Kanz al-Fawa'id fi Tanwi' al-Mawa'id. Maqrizi (1442) egiptoar historialariaren arabera, Mulukhiyah zen Muawiyah ibn Abi Sufyan (r. 661–680) kalifa-plater gustukoena. Gainera, Muharram-en 7.egunean, 395. urtean, AHk (1005 AD), Egipto al-Hakim bi Amr Allahk (r. 996–1021) Mulukhiyah jatea debekatzen zuen dekretu bat eman zuen, afrodisiakoa zela uste baitzen. Hala ere, haren ondorengo al-Zahir kalifak (r. 1021–1035) berriro baimendu zuen mulukhiyah jatea. Druzeek, Al-Hakim oso kontuan hartzen eta ia jainkozko autoritatea ematen diotenek, debekua errespetatzen jarraitzen dute eta ez dute inoiz mulukhiyah jaten.

## Nutrizioa

Hostoek azido folikoa, beta-karotenoa, burdina, kaltzioa, C bitamina eta 32 bitamina gehiago, mineral eta oligoelementuak dituzte. Landarearen jarduera antioxidatzaile indartsua da, eta E bitamina garrantzitsu bat du, α-tokoferolaren baliokidea.

## Erreferentziak

* 1 2 "Corchorus olitorius", New Crop Resource Online Program, Center for New Crops & Plant Products, Purdue University
* ↑ (Ingelesez) «Cypriot Molokhia Recipe» in-cyprus.philenews.com 21 September 2018.
* ↑ (Ingelesez) Salloum, Habeeb; Elias, Leila Salloum; Salloum, Muna. (2013). Scheherazade's Feasts: Foods of the Medieval Arab World. University of Pennsylvania Press, 127–129 or. ISBN 978-0-8122-4477-9..
* ↑ Chen, Tung‐Shan; Saad, Sohair. (31 August 2010). «Folic acid in Egyptian vegetables: The effect of drying method and storage on the folacin content of mulukhiyah (corchorus olitorius)» Ecology of Food and Nutrition 10 (4): 249–255. doi:10.1080/03670244.1981.9990646..

## Kanpo estekak

* Datuak: Q2905196
* Multimedia: Molokheya / Q2905196
# Mulukukú

Mulukukú Nikaraguako Ipar Karibe Kostako Eskualde Autonomoko udalerri bat da. 2012ko estimazioen arabera 42032 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q1647995
* Multimedia: Mulukukú / Q1647995
Txantiloi:Ipar Karibe Kostako Eskualde Autonomoko udalerri aurkibidea
# Mulungu do Morro

Mulungu do Morro Brasilgo udalerri bat da, Bahiako estatuan kokatua. 13.152 biztanle ditu 583,874 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1794935
* Multimedia: Mulungu do Morro / Q1794935
# Mulungu (Ceará)

Mulungu Brasilgo udalerri bat da, Ceará estatuan kokatua. 10.569 biztanle ditu 134,568 km²ko eremuan.

## Ikus, gainera

* Ceará

## Kanpo estekak

* Datuak: Q22059542
* Multimedia: Mulungu (Ceará) / Q22059542
# Mulungu (Paraíba)

Mulungu Brasilgo udalerri bat da, Paraíba estatuan kokatua. 8.791 biztanle ditu 195,314 km²ko eremuan.

## Ikus, gainera

* Paraíba

## Kanpo estekak

* Datuak: Q2341988
* Multimedia: Mulungu (Paraíba) / Q2341988
# Muluya

Muluya (amazigeraz: ⵎⵍⵡⴰⵛⵜ, Melwacht; arabieraz: وادي ملوية‎, Malwiyyah; latinez: Mulucha) Marokoko ibairik nagusienetariko bat da. Atlas Ertainetan sortua, hasieran ipar-ekialdeko norabidean eta gero iparraldean 520 kilometro egin ondoren, Saïdiatik gertu, Mediterraneo itsasoan du ahoa. 1956ra arte Marokoko Protektoratu Espainiarreko ekialdeko muga osatzen zuen.
Bere arroak 54.500 km²-ko azalera du, eta Marokoko eta Afrika iparraldeko ibai ez-sahararren arro hidrografiko handiena da. Chafarinak bokalearen aurrean daude, lau itsas miliatara gutxi gorabehera. Bokale horrek 4 kilometroko zabalera eta 20 kilometroko luzera duen ibai delta bat osatzen du. Ibai-ahoaren eremua eta bere lur zingiratsuak 3.000 hektarea inguruko interes biologiko eta ekologikoko enklabe bat dira, hezeguneen nazioarteko Ramsar zerrendan sartuta dagoena. Muluya ibaiaren arroan klima mediterraneo erdi-idorra da nagusi, eta prezipitazioak oso irregularrak dira. Bere batez besteko emaria segundoko 34 m³/s da, nahiko irregularra bada ere, eta horrek ibaia nabigagarria ez izatea eragiten du.
Bi presek biltzen dute ibaia, Mechra Homadirenak (1957an eraikia) eta Mohamed V.arenak (1967an), baina, hala ere, lohiz betetzetik gertu daude. Bere bokalea Ramsar gune izendatu dute.

## Inportantzia historikoa

Antzinatean, Mauretania Tingitana eta Mauretania Caesariensis probintzien arteko muga osatzen zuen. Geroago, Gaztelako (ibaiaren mendebaldean) eta Aragoiko (ekialdean) eragin-esferen arteko muga izan zen, 1291n Antso IV.a Gaztelakoa eta Jakue II.a Aragoikoa erregeek Monteagudoko Itunaren bidez adostu zuten bezala. Bere beheko ibilbidea Marokoko Protektoratu Espainiarreko ekialdeko muga izan zen.
Ibai honek ere garrantzi kultural handia du. Ibaiaren ekialdean, tradizionalki bereber hizkuntzako herriak zeuden, Beni Snassen (Ait Iznasen) tribua adibidez. Hauek, erdi-amazigh direnak, Berkane, Ahfir, Tafoughal eta Aklim lurraldeetan bizi dira. Muluya ibaiak 1920ko hamarkadan Rifeko Errepublikaren ekialdeko muga ere osatzen zuen, eta, beste aldean, Marokoko zati txiki bat, Saïdia, Berkane eta Ujda bezalako hiri garrantzitsuak daude.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ (Frantsesez) Carcopino, Jérôme. (1940). La fin du Maroc romain/In : Mélanges d'archéologie et d'histoire. 57 Erroma: Mélanges de l'Ecole française de Rome, 361, 362, etc. or..
* ↑ Plinio Zaharra. Historia Naturala. 19.
* ↑ (Gaztelaniaz) Urteaga, Luis; Nadal, Francesc. (2010eko urtarrila-ekaina). «La cartografía colonial española durante la Segunda República (1931-1936)» Estudios Geográficos LXXI (268): 279. ISSN 0014-1496..

## Kanpo estekak

* Datuak: Q1146608
* Multimedia: Moulouya River / Q1146608
# Mulvane (Kansas)

Mulvane Kansasko hiri bat da. Sedgwick konderrian kokatua dago. 2010ean 6.111 biztanle zituen, 11,66 kilometro koadrotan banatuta.

## Ikus, gainera

* Sedgwick konderria

## Kanpo estekak

* Datuak: Q2139469
* Multimedia: Mulvane, Kansas / Q2139469
# Moisés Hamui

Moisés Hamui (?) zesta puntako pilotaria izan zen.
José Hamui anaiarekin, eta Alejandro Andrade eta Pedro Lanzagortarekin batera brontzezko domina lortu zuen 1968ko Olinpiar Jokoetan.

## Erreferentziak

* ↑ «España triunfa en cesta punta» La Vanguardia 1968/10/27.
* ↑ Evia Ramírez, Máximo. (2000). México en la historia de los juegos olímpicos. Plaza y Valdes, 68 or. ISBN 9789688568262..
* Datuak: Q6020692
# Moisés Hassan

Issa Moisés Hassan Morales (1943ko maiatzaren 9a), Nikaraguako gerrillari eta politikari bat da.
Moisés Hassan Nazio Askapenerako Fronte Sandinistako (FSLN) kide izan zen, eta haren lerroetan Somoza familiaren diktadurari amaiera eman zion borroka gerrillariak parte hartu zuen, Somozetako hirugarrena zen Anastasio Somoza Debayle boteretik kenduz, ezkerreko profil aurrerakoia zuen gobernu demokratiko bategatik ordezkatuz.
1979ko uztailaren 19an Iraultza Sandinistaren garaipenaren ondoren sortu zen Berreraikuntza Nazionalerako Gobernu Batzordeko kide izan zen, bost kidez osatua, Nazio Askapenerako Fronte Sandinistako hiru kide, Daniel Ortega Saavedra, Batzordeko koordinatzaile lanak egiten zituena, Sergio Ramírez eta Moisés Hassan, eta bi enpresari, Alfonso Robelo Callejas eta Violeta Barrios de Chamorro. Daniel Ortegaren agindupean, eraikuntza ministro eta Barne ministrorde izan zen. 1986tik 1989ra Managuako alkatea izan zen. 1988an Batasun Iraultzailearen Mugimendua (Movimiento de Unidad Revolucionaria) sortu zuen, eta alderdi horren zerrendetan 1990eko otsailaren 25eko hauteskundeetara aurkeztu zen.

## Kanpo estekak

* MOISÉS HASSAN, etsitako gerrillaria, bideo biografia.
* IRAULTZA MOISÉS HASSANen begietatik.
* Datuak: Q104839697
* Multimedia: Moisés Hassan / Q104839697
# Moita Bonita

Moita Bonita Brasilgo udalerri bat da, Sergipe estatuan kokatua. 11.050 biztanle ditu 96,534 km²ko eremuan.

## Ikus, gainera

* Sergipe

## Kanpo estekak

* Datuak: Q1857645
* Multimedia: Moita Bonita / Q1857645
# Moitron

Moitron Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 61 biztanle zituen.

## Demografia
### Biztanleria

2007an Moitron udalerrian erroldatutako biztanleak 55 ziren. Familiak 22 ziren, horien artean 7 pertsona bakarrekoak ziren (7 bakarrik bizi ziren gizonak), 11 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 25 familiaren etxebizitza nagusia ziren, 8 bigarren erresidentzia ziren eta 7 hutsik zeuden. 40 etxeak ziren eta 1apartamentu bat zen. 25 etxebizitza nagusietatik 20 bere jabearen bizilekua ziren eta 5 alokairuan okupaturik zeuden; 1ek bi gela zituen, 3 etxek hiru zituzten, 4 etxek lau zituzten eta 18 etxek bost zituzten. 21 etxek euren parking plaza propioa zuten azpian. 10 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Moitron udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 8 | 85-89 | 0 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 8 | 25-29 | 4 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 32 ziren, horien artean 24 aktiboak ziren eta 8 inaktiboak ziren. 24 pertsona aktiboetatik 22 lanean zeuden (12 gizon eta 10 emakume) eta 2 langabezian zeuden (1 gizon eta 1 emakume). 8 pertsona inaktiboetatik 4 erretiraturik zeuden, 1 ikasten zegoen eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 garraio enpresa zen eta 1 zerbitzu enpresa zen.
2000. urtean Moitron udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q199113
* Multimedia: Moitron / Q199113
# Moisés Huerta

Moisés Huerta Ayuso (Valladolid, 1881eko irailaren 25a - Mérida, 1962ko otsailaren 1) bizkaitar eskultorea izan zen. Euskal Eskolaren kidea, Bilbon eta Gasteizen lan egin zuen. San Fernandoko Arte Ederren Errege Akademian irakaslea, 1927an Jesusen Bihotza egin zuen. Rafael bere semea eskultorea ere bada.

## Lanak

* Leukaderen saltoa Madrilen. (1910-11)
* Merkurioren estatua Bilboko BBVAn. (1920-22)
* Minervaren estatua Bilboko Miguel de Unamuno Bigarren Hezkuntzako Institutuan. (1925)
* Jesusen Bihotz Sakratua Bilbon (1927)
* Francisco de Vitoriaren omenezko monumentua Gasteizen (1945).

## Sariak eta errekonozimenduak

* 1912an Madrilen Leukaderen saltoa izeneko estatuarekin Eskulturaren Lehen Domina lortu zuen.

## Erreferentziak

* ↑ HUERTA Y AYUSO, Moisés de
* ↑ Moisés Bazán de Huerta, (1992), El Escultor Moisés de Huerta (1881-1962), Bilbao Bizkaia Kutxa, ISBN 8480560002
* ↑ (Gaztelaniaz) Rojas, Javier Pérez; Castellón, Manuel García.. El siglo XX: persistencias y rupturas. Silex Ediciones, 75 or. ISBN 9788477370499. (Noiz kontsultatua: 2018-04-07).
* ↑ (Katalanez) Samaniego, Cristina Rodríguez; Egea, Jorge.. Diàlegs amb l'antiguitat. El clàssic com a referent en l'art i la cultura contemporànies. Edicions Universitat Barcelona, 83 or. ISBN 9788447536498. (Noiz kontsultatua: 2018-04-07).
* 1 2 3 (Gaztelaniaz) Sáenz de Gorbea, Xabier. (2004). «ESCULTURA Y ESCULTORES VASCOS (1875-1939)» (pdf) ONDARE. CUADERNOS DE ARTES PLÁSTICAS Y MONUMENTALES-1875-1939 BITARTEKO EUSKAL ARTEAREN BERRIKUSKETA, 23. zbkia. GONZÁLEZ DE DURANA ISUSI, JAVIER... [ET AL.] egileak, 115. or..
* ↑ «Imágenes del Edificio - I.E.S. Miguel de Unamuno B.H.I.» I.E.S. Miguel de Unamuno B.H.I. (Noiz kontsultatua: 2018-04-07).
* ↑ (Gaztelaniaz) «El salto de Léucade – Blog CBA» www.circulobellasartes.com (Noiz kontsultatua: 2018-04-07).
* Datuak: Q9034183
* Multimedia: Moises Huerta / Q9034183
# Moita

Moita Portugalgo Setubalgo barrutian dagoen udalerria da.

## Kanpo estekak

* Datuak: Q933912
* Multimedia: Moita / Q933912